En 1945 se creya una nueva muga con Polonia basada en a linia Curzon, considerada dende 1919 como muga etnica, encara que no lo veigan asinas os polacos. A Bielorrusia d'a postguerra teneba un menisterio d'Afers Esteriors teoricament diferent d'a URSS, y Bielorrusia fa part o mesmo que Ucraína d'os fundadors d'a ONU, pero o país dependeba en realidat d'a URSS de tot. A presión politica y cultural rusa ye muito fuerte, y por eixemplo a mitat d'o decenio de 1980 no i heba garra escuela en Minsk que amostrase Bielorruso. A zaguers d'este decenio amanixió o Frent Popular Belarruso. Belarrusia estió o país més perchudicau por o desastre nucleyar de Chernobil de 1986.